**PROCESVERBAL**

**Mbledhja e dates 02.06.2025**

I mbajtur sot me datë 02.06.2025, ora 11:00.

U zhvillua mbledhja e radhës e Këshillit Bashkiak.

Morën pjesë: Albert Muja, Sami Mata, Gazmend Hallaçi, Arjeta Zela, Destan Spahiu, Astrit Dobrushi, Xhem Visha, Vebi Bajraktari, Averdio Syla, Ervis Gjana, Valion Muja, Bajr Bajra, Musë Kastrati, Bledar Lleshaj, Aurora Guska, Astrit Cengu, Arif Rexhmati, Halim Peca, Edmond Hallaçi.

Konstatohet kuorumi i nevojshëm për fillimin e mbledhjes. Kryetari i Këshillit lexon rendin e ditës dhe kërkon nëse ka komente në lidhje me rendin e ditës dhe projekvendimin shtesë “Për disa ndryshime në buxhetin e Bashkisë Kukës për vitin 2025”.

Arif Rexhmati: Kërkoj që në këtë mbledhje të trajtohet kërkesa e shoferëve për taksën në rrugën e kombit.

Gjithashtu, kërkoj që në mbledhjen e ardhshme të jetë i pranishëm drejtori i ujitjes dhe kullimit për të raportuar për masat e marra në prag të sezonit veror.

Albert Muja: Kam marrë disa kërkesa dhe ankesa nga qytetarët. Kërkesat drejtuar Këshillit Bashkiak nisen në rrugë zyrtare por bllokohen në protokollin e bashkisë. Nuk duhet të pengohet komunikimi me qytetarët. Një ndër to është ankesa e shoferëve për rritjen e tarifës. Kam një kërkesë të z. Hamdi Palushi për një ndihmë financiare për të cilën do të japë vetë sqarime. Gjithashtu kam një kërkesë të banorëve të lagjes 4.

Sami Mata kërkon që të shqyrtohet edhe kërkesa e z. G.Sh.

Albert Halilaj: Për këtë rast e kam gjetur zgjidhjen me një shoqatë. Nuk ka bazë ligjore për trajtim financiar nga ana e bashkisë.

Aurora Guska: Kam bërë një kërkesë për trotuarin te ujësjellësi. Ky segment është tepër I rëndësishëm dhe duhet të ndërhyhet sa më shpejt. Gjithashtu kam bëë kërkesë dhe për rrugën e fshatit Bele.

Po bëhen ndryshimet në buxhet. Mendoj se është më emergjente të shikohet lagjia 1 dhe probleme të tjera. Sot më kanë telefonuar disa shoferë në lidhje me rritjen e tarifës. Ne jemi këtu për zgjidhjen e problemeve të qytetatrëve.

Albert Halilaj: Lidhur me korrespondencën me Këshillin Bashkiak, Kërkesat janë paraqitur në kohë, përvec dy kërkesave të fundit të cilat kanë ardhur pasi është hartuar rendi i ditës. Lidhur me problematikat te segmenti Rruga e degës-rrethrrotullimi Gostil, do të bëjmë trotuaret në krahun e djathtë.

Për fshatin Bele, ka pretendime dhe konflikte pronësore mes banorëve.

Gazmend Hallaçi: Për drejtorinë e Ujësjellës-Kanalizimeve, si komision ekonomie kemi kërkuar prezencën në mbledhjen e ardhshme.

Aurora Guska: Kur është bërë buxheti, kam kërkuar që nënat kryefamiljare të përjashtohen nga pagesa e tarifës së kopshteve dhe cerdheve. Pse nuk veprohet për këtë kërkesë?

Albert Muja: Korrespondenca bllokohet nga bashkia. Bashkia Funksionon me një vulë. Na pengohen kërkesat dhe ankesat e qytetarëve.

Musë Kastrati: Kam një kërkesë nga ekipet e mundjes. Nuk janë trajtuar me shpërblim. Duhet të trajtohen menjëherë. Duhet mbështetje maksimale për këtë sport. Duhet ta cojmë në nivelet ku ka qenë.

Albert Halilaj: Kemi kaluar një fond. Gjatë javës që vjen do e saktësoj dhe do e zgjidh problemin.

Astrit Dobrushi: Kam marrë ankesa nga banorët e lagjes Gostil.

Averdio Syla: Mendoj se duhet të vazhdojmë me shqyrtimin e pikave të rendit të ditës.

Miratohet rendi i ditës.

Shqyrtohet pika 1. Miratohet procesverbali i mbledhjes së datës 02.05.2025. 3 vota abstenim.

Shqyrtohet pika 2.

Gazmend Hallaci: Projektvendimi për dhënien e ndihmës ekonomike nga fondi 6% ka kaluar në komisionin përkatës dhe e ka miratuar unanimisht.

Hidhet në votim. Miratohet me të gjitha votat pro.

Shqyrtohet pika 3.

Haxhi Misini: Objekti i banimit të z. I.P është dëmtuar nga stuhitë e erës. Komisioni ka verifikuar rastin dhe ka mbajtur procesverbalin përkatës. Nuk ka diskutime. Miratohet me të gjitha votat pro.

Pika 4.

Sami Mata: Si komision i Ekonomisë dhe Financës u mblodhëm dhe shqyrtuam projektvendimin. Është hartuar sipas standarteve ligjore. Sqaron me detaje të ardhurat, shpenzimet, etj. Bashkia ka performuar më mirë se vitet e tjera.

Hidhet në votim. Miratohet me 16 vota pro. Aurora Guska kundër.

Pika 5. Nuk ka diskutime. Miratohet me 14 vota pro.

Lidhur me diskutimin mbi shtesën në rend dite të projektvendimit “Për disa ndryshime në buxhetin e vitit 2025”,

Arif Rexhmati:

1.Pse ky projektvendim nuk është në rend dite?

2.A ka kaluar në mbledhjen e komisionit?

Sami Mata: E kemi shqyrtuar në mbledhjen e radhë të komisionit.

Albert Muja: Ky projektvendim është paraqitur me vonesë. Në këtë rast po flas si këshilltar. Përvec investimit për sallën e mbledhjes së këshillit, pjesa tjetër e projektveve duhet të konsultohet me publikun.

Albert Halilaj: Siguroj banorët e lagjes së re për investimin në infrastrukturë. Rrethimi I varrezave është një project emergjent.

Albert Muja: Si rregull, deri me datë 15 të cdo muaji ne presim projektvendimet e administratës. Nuk janë sjellë në kohë. Nuk jam kundër investimeve por kemi vendosur disa prioritete të cilat duhet të respektohen.

Astrit Dobrushi; Mendoj se disa gjëra duhet të diskutohen jashtë mbledhjes dhe t’ju jepet drejtim.

Arif Rexhmati: Si ka qenë rezultati i votitmit në mbledhjen e komisionit?

Në mbledhjen e komisionit përkatës, projektvendimi i ndryshimeve në buxhet është shqyrtuar pikë për pikë. Në pikën për investimin ‘Rehabilitim i qendrës së fshatit Shëmri, rezultati i votimit ishtë 2 pro 2 kundër .

Astrit Dobrushi: Qytetarët duhet të trajtohen njësoj, sin ë lagjen e re ashtu dhe në fshatin Shëmri.

Arif Rexhmati: Rikualifikimi urban i asaj qendre njësie është ndryshe nga infrastruktura rrugore që kërkon ndërhyrje emergjente. Edhe po t’i pyesni banorët, ata do të kërkojnë rrugën dhe jo rikualifikimin urban. Mendoj se nuk është e arsyeshme të bëhen këto ndryshime përnjëherë. Nuk duhet të grupohen të gjitha në një ditë. Nuk duhet të ishin sjellë në një projektvendim. E kam dhe në formë këshille këtë.

Gazmend Hallaci: Mirë do ishte që një pjesë e këtyre lekëve të shkonin për pjesën Ura e Koloshit-Orgjost.

Albert Muja: Mendoj se ky projektvendim duhet të diskutohet pikë për pikë.

Hidhet në votim për futjen në rend dite. Miratohet.

Kryetari lexon të gjitha ndryshimet e propozuara të buxhetit dhe listës së prioriteteve.

Hidhet në votimi projektvendimi. Miratohet me 16 vota pro.

Astrit Cengu: A është marrë parasysh pjesa e rrugës nga karburanti i Pëllumb Gashit.

Diskutohet kërkesa e taksistëve.

Destan Spahiu: A është i ligjshëm ky vendim?

Alebert Halilaj: Duhet interpretim.

Arif Rexhmati: Ata kanë një licencë për transportin e udhëtarëve. Transporti I udhëtarëve është 100 lekë për automjetet e Kukësit. Pse është shtuar pas 7 vitesh? Pse vendimi I qeverisë u lexua me 12 maj?

Mendoj se nëpërmjet një shkrese në emër të këshillit t’i këkrohet ministrisë së linjës të jepen sqarimet përkatëse.

Albert Halilaj: Kërkoj që në këtë mbledhje të trajtohet dhe projektvendimi i tokave të Gostilit.

Astrit Dobrushi: Të bëhet një mbledhje jashtë radhe për këtë projektvendim.

Albert Muja: Janë disa qytetarë të lagjes 1 lidhur me një problematikë të tyre. Banorët janë këtu.

**Kukës, datë 02.06.2025**